La Talvera

La Talvera es un grop de musica occitan (Lengadòc naut), capitanejat per Danièl Loddo e Celina Ricard.  

 Istòria 
La Talvera foguèt creada al començament de las annadas 1980 per ajudar a pagar las recèrcas etnomusicologicas de qualques personas que volián sauvar e valorizar la musica tradicionala. Lo grop demorèt plan temps un grop ont totòm podiá venir jogar, plan estacat al repertòri tradicional. Puèi tre las annadas 1990 l'orquèstra se professionalizèt, per prene mai o mens sa forma d'ara : Danièl Loddo, autor e compositor, cantaire, crabaire, jogaire de diableton, Celina Ricard al cant, pifre e graile, Fabrici Rogièr a las clarigòlas, Sèrgi Cabau o Tederic Rogièr a las percussions, Paul Goillot al gimbri e als clavièrs. D'uèi La Talvera, es un grop, de segur, de musica occitana, mas tanben : ni ragga, ni "world", ni soncament tradicional, mas amb un repertòri enriquesit pels encontres ambe los musicians del Massilia Sound System, los repentistas improvisators brasilièrs. Occitana, mas tanben mediterranèa, tradicionala mas contemporanèa, la musica de La Talvera bastís de palancas, d'un continent a l'autre, d'un temps a un autre.

 Discografia 
Fa res o re fa (1993)
Cançons del silenci (1996)
Dançadas (1996)
Turlututú (1997)
Pampaligossa (1999)
Faguem ribòta (2000)
Pòble mon pòble (2003)
Quincarelet (2005)
Cants e musicas del país de Lodeva (2006)
Bramadís (2007)
Sopac e patac (2009)
Cançons Pebradas (2011)
ForrÒccitània (2012)
Solelh solelhaire (2014)
Turlututú 2 (2017) 

Membres del grop
alt=La Talvera a Castelnau d'Ari|vinheta|La Talvera a Castèlnòu d'ArriDanièl Loddo: autocompositor, cantaire, bodegaire, Diableton
 Celina Ricard: cant, graile, pifre
 Fabrice Rougier a las clarigòlas
 Serge Cabau o Thierry Rougier a las percussions
 Sergio Saraniche : guitarra, bassa
 Tony Canton al violon

Ligams intèrnes
 Discografia de La Talvera

Ligams extèrnes
    Lo sit oficial de La Talvera
  LA TALVERA - Lo meu país - ESTIVADA 2015 

*
Categoria:grops e cantaires d'Occitània
Categoria:Grop de musica dels ans 1990
Categoria:Grop de musica dels ans 2000
Categoria:Grop de musica dels ans 2010
Categoria:Grop de musica dels ans 2020
Categoria:Linha Imaginòt